KKAMPUNI ya Airtel etadde ensimbi ezisukka mu kawumbi, mu mpaka z’Amasaza ga Buganda, agikulira, Anwar Sousa, n'agamba nti enkolagana gye batuuseeko yaakumala emyaka esatu.
Buli mwaka empaka baakuzisangamu obukadde 400.
Omukolo gw’okutongoza enkolagana eno gwabadde Bulange e Mmengo ku Lwokuna, nga gwetabiddwaako Katikkiro wa Buganda Charles Peter Mayiga ne Minisita w’emizannyo e Mmengo, Henry Ssekabembe.
Sousa ye yataddeko omukono ku lwa Airtel, ate ssentebe w’olukiiko olufuzi olwa kkampuni ya Majestic Brands (evunaanyizibwa ku gw’okunoonya abavujirizi mu Buganda) n’ateekako ku lwa Mmengo.
lug_Latn lug_Latn lug_Latn lug_Latn